CELEX: 62011CO0442
Language: ro
Date: 2012-02-09
Title: Ordonanța Curții (Camera a opta) din 9 februarie 2012.#Novartis AG împotriva Actavis UK Ltd.#Cerere de decizie preliminară – High Court of Justice (Chancery Division).#Articolul 104 alineatul (3) primul paragraf din Regulamentul de procedură — Medicamente de uz uman — Certificat suplimentar de protecție — Regulamentul (CE) nr. 469/2009 — Articolele 4 și 5 — Principiu activ unic care a determinat acordarea unui astfel de certificat — Întinderea protecției — Medicament care conține mai multe principii active, printre care și cel care face obiectul unui certificat.#Cauza C-442/11.

Ordonanța Curții (Camera a opta) din 9 februarie 2012 — Novartis/Actavis UK
      (Cauza C‑442/11)
      „Articolul 104 alineatul (3) primul paragraf din Regulamentul de procedură — Medicamente de uz uman — Certificat suplimentar de protecție — Regulamentul (CE) nr. 469/2009 — Articolele 4 și 5 — Principiu activ unic care a determinat acordarea unui astfel de certificat — Întinderea protecției — Medicament care conține mai multe principii active, printre care și cel care face obiectul unui certificat”
      Apropierea legislațiilor — Legislații uniforme — Proprietate industrială și comercială — Drept asupra brevetului — Certificat suplimentar de protecție pentru medicamente (Regulamentul nr. 469/2009 al Parlamentului European și al Consiliului,
         art. 4 și 5) (a se vedea punctul 23 și dispozitivul)
      
      Obiectul 
      
         
               Cerere de decizie preliminară – High Court of Justice (Chancery Division) — Interpretarea articolelor 4 și 5 din Regulamentul
                  (CE) nr. 469/2009 al Parlamentului European și al Consiliului din 6 mai 2009 privind certificatul suplimentar de protecție
                  pentru medicamente (JO L 152, p. 1) — Domeniul de aplicare al certificatului — Protecție numai pentru medicamentele care conțin
                  principiul activ protejat sau și pentru medicamentele care conțin principiul activ protejat în combinație cu un alt principiu
                  activ
               
            Dispozitivul 
      Articolele 4 și 5 din Regulamentul (CE) nr. 469/2009 al Parlamentului European și al Consiliului din 6 mai 2009 privind certificatul
         suplimentar de protecție pentru medicamente trebuie interpretate în sensul că, atunci când un „produs” constând într‑un principiu
         activ era protejat de un brevet de bază și când titularul acestuia se putea întemeia pe protecția conferită de acest brevet
         pentru acest „produs” pentru a se opune comercializării unui medicament care conține acest principiu activ în combinație cu
         unul sau mai multe alte principii active, un certificat suplimentar de protecție eliberat pentru acest „produs” poate, după
         expirarea brevetului de bază, să permită titularului său să se opună comercializării de către un terț a unui medicament care
         cuprinde produsul menționat pentru o utilizare a „produsului”, în calitate de medicament, care a fost autorizată înainte de
         expirarea certificatului menționat.